hotchpotch/miracl-hf-unified huggingface dataset:
The Pussycat Dolls
The Pussycat Dolls (tunnetaan myös nimillä PCD ja The Dolls) oli yhdysvaltalainen pop/R&B -yhtye, joka aloitti tanssiryhmänä vuonna 1995 mutta varsinaisen tomintansa yhtyeenä vuonna 2003. Yhtyeessä oli alun perin kuusi laulaja-tanssijaa. Sen keulakuvana toimi laulaja Nicole Scherzinger. Läpimurron aikaan muita jäseniä olivat Carmit Bachar, Jessica Sutta, Ashley Roberts, Kimberly Wyatt ja Melody Thornton. Pussycat Dolls julkaisi kaksi studioalbumia, "PCD" (2005) ja "Doll Domination" (2009). Albumeja on myyty maailmanlaajuisesti yli 10 miljoonaa kappaletta.
Pussycat Dolls tuli kansainvälisesti tunnetuksi yhtyeeksi "Don't Cha" (feat. Busta Rhymes) -singlellään. Yhtyeen muita menestyskappaleita ovat muun muassa "Stickwitu", "Beep" (feat. will.i.am), "Buttons" (feat. Snoop Dogg), "I Don't Need a Man", "Wait a Minute" (feat. Timbaland), "When I Grow Up" ja "I Hate This Part".
Pussycat Dolls haki seitsemättä jäsentä tosi-tv-ohjelma "The Pussycat Dolls present: The Search for the Next Dollin" kautta CW-kanavalla. Voittajaksi valittiin Asia Nitollano, joka ei kuitenkaan pysynyt yhtyeessä. Scherzingerin uskottiin lähtevän yhtyeestä sooloalbuminsa julkaisun myötä, mutta elokuussa 2007 hän ilmoitti ettei näin välttämättä käy.
"Pussycat Dolls Present: Girlicious" oli PCD Present-sarjan toinen tuotantokausi CW-kanavalla, jossa Pussycat Dollsien luoja ja koreografi Robin Antin kehitti kolmen tytön bändiä.
Pussycat Dolls vieraili Suomessa Helsingin Hartwall Arenalla 8. lokakuuta 2007.
Carmit Bachar kertoi ryhmän virallisella nettisivulla 8. maaliskuuta 2008 eroavansa Pussycat Dollseista. Samassa yhteydessä hän tiedotti tulevasta sooloalbumistaan.
Joulukuussa 2009 Robin Antin ilmoitti Pussycat Dolls -yhtyeen hajonneen ja kertoi ryhtyvänsä kokoamaan uutta kokoonpanoa Nicole Scherzingerin ympärille. Yhtyeen muut jäsenet olivat julkisuudessa kertoneet, että he eivät ole väleissä Scherzingerin kanssa. Pussycat Dollsin uudessa kokoonpanossa olivat Nicole Scherzinger, Jenny Robinson, Vanessa Curry, Kherington Payne ja Rino Nakasone-Razalan. Yhtye hajosi lopullisesti melkein heti jäsenten uusimisen jälkeen, kun päälaulaja Scherzinger siirtyi kokonaan soolouralle.
Fiat Croma
Fiat Croma on italialaisen autovalmistaja Fiatin suuri henkilöautomalli, jota valmistettiin vuosina 1985–1996. Se oli tulos Saabin, Alfa Romeon, Lancian ja Fiatin yhteistyöprojektista, jota kutsuttiin myös ns. Tipo 4 -projektiksi. Jokaisessa autossa (Saab 9000, Alfa Romeo 164, Lancia Thema ja Fiat Croma) oli samaa tekniikkaa ja ne perustuivat samaan pohjalevyyn, mutta tekniikoiltaan ne olivat hyvinkin eriäviä. Fiat Cromaa valmistettiin 11 vuotta, ja se oli myyntimenestys Euroopassa. Kaikkiaan sitä myytiin yli 450 000 kappaletta.
Markkinoille tullessaan Croma korvasi takavetoisen ja vanhentuneen lippulaivamallin Fiat Argentan, ja näin Fiatin malliston viimeiseksi takavetoiseksi jäi pieni takamoottorinen Fiat 126. Sisarmalliin Lancia Thema verrattuna Croma oli 10 cm lyhyempi ja tarjosi porrasperän sijasta takaikkunan sisältävän hatchback-takaluukun. Takaselkänojien kaadolla 500 litran (VDA) tavaratila kasvaa jopa 1 700 litraan. Saab 9000:een verrattuna Croma on kymmenisen prosenttia kevyempi, mutta raskaampi kuin Lancia Thema.
Suomessa Croma oli markkinoilla vuosina 1986–1991, joskin verrattain harvinaisena. Valikoimaan kuuluivat aluksi 2-litraiset Croma CHT (90 hv), Croma i.e. (120 hv) ja Croma Turbo i.e. (155 hv) sekä 2,8-litraiset dieselit Croma D (75 hv) ja Croma Turbo D (100 hv). Pienintä moottorivaihtoehtoa, Lancia Prisman moottorista kehitettyä 1,6-litraista (83 hv), ei Suomeen tuotu.. Vuonna 1987 mallivalikoima laajeni kahdella halvemman pään varusteluversiolla, 2000 CHT ja 2000 CHT Super, joissa molemmissa oli sitkeäksi kuvattu 90 hevosvoiman kaksilitrainen bensiinimoottori.
Croma voitti "Tekniikan Maailman" kärkimerkkien vertailutestin vuonna 1986.´Cromat olivat hyvin varusteltuja erityisesti hintaansa nähden sekä tarjosivat tilaan matkustajille ja heidän tavaroilleen runsaasti. Parin ensimmäisen vuoden malleissa esiintyi jonkin verran sähköongelmia, mikä oli Fiateille tyypillistä noihin aikoihin. Vuoden 1991 facelift-mallissa ongelmista päästin eroon lähes tyystin.
Eurooppa (albumi)
Eurooppa on Hectorin kymmenes levy. Se julkaistiin vuonna 1981.
Kaikki kappaleet säveltänyt ja sanoittanut Hector, ellei toisin mainita.
Oulankajoki
Oulankajoki () on Koutajoen vesistöön kuuluva joki Suomessa ja Karjalan tasavallassa Venäjällä. Oulankajoki on 135 kilometriä pitkä ja nykyisin siitä on Suomen puolella 105 kilometriä ja Venäjän puolella 30 kilometriä. Ennen vuoden 1944 alueluovutuksia lähes koko joki oli Suomen puolella.
Oulankajoki saa alkunsa Sallasta, josta se virtaa kohti etelää. Kuusamon kunnan puolelle tultuaan joki kääntyy kaakkoon ja virtaa Venäjän puolelle Karjalan tasavallan Louhen piirin alueelle. Rajan ylitettyään joki virtaa itään syvän ja kapean Paanajärven läpi, kääntyy jälleen kaakkoon ja laskee Pääjärveen.
Oulankajoki tulvii keväisin, joskus syyssateiden johdosta syksylläkin. Tulvahuippu osuu yleisimmin toukokuun toiselle viikolle. Tulvaa seurataan laajasti ja ihmiset tulevat katsomaan Oulankajoen jäiden lähtöä.
Suomen puolella suurimmat kosket ovat Taivalköngäs ja Kiutaköngäs. Suomen puolella Oulankajokeen laskee lännestä Savinajoki ja Aventojoki sekä itärajan tuntumassa Kitkajoki. Venäjän puolella siihen laskee ennen Paanajärveä, Kuusinkijoki.
Suuri osa Suomen puolella olevasta joesta kuuluu Oulangan kansallispuistoon. Venäjän puoleinen osa puolestaan kuuluu Paanajärven kansallispuistoon. Oulankajoen luonnon- ja kulttuurimaisemat ovat Ympäristöministeriön nimeämä kansallismaisema.
Oulankajoki on erittäin näkyvästi esillä suositulla retkeilyreitillä Karhunkierroksella ja on teemana Oulangan luontokeskuksen pysyvässä luontonäyttelyssä.
Oulankajoen suussa Pääjärven rannalla oli Oulangansuu-niminen kylä, joka oli Oulangan kunnan kirkonkylä. Nykyisin kylä on autio.
Todi Jónsson
Todi Jónsson (s. 2. helmikuuta 1972) on färsaarelainen jalkapalloilija, pelipaikaltaan hyökkääjä. Hän pelaa IK Startin joukkueessa Norjan pääsarjassa Tippeligaenissa. Aikaisemmin hän on edustanut Klaksvíkar Ítróttarfelagia, B36 Tórshavnia, FC Kööpenhaminaa ja Lyngby IF:ää.
Färsaarten maajoukkueessa Jónsson on pelannut 45 ottelua ja on yhdeksällä maalillaan maajoukkueen toiseksi eniten maaleja tehnyt pelaaja.
Bourbonnais’n junaturma
Bourbonnais'n junaturma tapahtui 15. maaliskuuta 1999 Bourbonnais'n kaupungin lähistöllä Kankakeen piirikunnassa Chicagon eteläpuolella Illinoisin osavaltiossa Yhdysvalloissa. Turmassa menehtyi 11 pikajunan matkustajaa, ja 122 loukkaantui. Onnettomuuden materiaalivahingot olivat yli 14 miljoonaa Yhdysvaltain dollaria.
Yhdysvaltain kansallisen matkustajajunayhtiö Amtrakin pikajuna numero 59, "City of New Orleans", lähti Chicagosta lähes ajallaan kohti New Orleansin kaupunkia. Hieman ennen kello kymmentä illalla paikallista aikaa, kun juna oli sivuuttamassa Bourbonnais'n kaupunkia 127 kilometrin tuntinopeudella, veturinkuljettaja näki edessä radalla raskaan ajoneuvoyhdistelmän, joka oli ylittämässä rataa tasoylikäytävän varoituslaitteista ja puomeista huolimatta.
Hätäjarrutuksesta huolimatta pikajuna törmäsi rautatangoilla lastatun ajoneuvoyhdistelmän puoliperävaunuun. Törmäyksen seurauksena junan kaksi veturia sekä 11 junan 14 vaunusta suistui kiskoilta. Osa suistuneista vaunuista osui sivuraiteella seisseisiin tavaravaunuihin ja vaurioitui pahoin.
Yhdysvaltain onnettomuustutkintakeskus National Transportation Safety Board totesi selvityksessään, että ajoneuvoyhdistelmän kuljettaja kiersi alaslaskeutuneet tasoristeyspuomit yrittäessään ylittää rataa lähestyvän junan edestä. Yhdistelmän kuljettajan mukaan varoituslaitteet eivät kuitenkaan varoittaneet ennen kuin hänen ajoneuvonsa oli jo radalla. Tutkintalautakunnan mukaan syy oli ajoneuvoyhdistelmän kuljettajan toiminnassa ja väistämisvelvollisuuden noudattamatta jättämisessä. Kuljettaja tuomittiin kahden vuoden ehdottomaan vankeuteen ajopäiväkirjan epäselvyyksien ja ajo- ja lepoaikarikkomusten vuoksi.
Taavi
Taavi on suomalainen ja virolainen miehen etunimi. Taavin nimipäivä on 30. joulukuuta.
Taavi on suomalainen muunnos heprealaisperäisestä nimestä "David" ("Daavid"), joka tarkoittaa ’suuresti rakastettua’, ’lemmikkiä’.
Suomen almanakassa nimi on ollut vuosina 1890–1899 sekä uudelleen vuodesta 1929 lähtien nykyisellä paikallaan.
Vuoden 2009 loppuun mennessä Väestörekisterikeskuksen mukaan Taavi-nimen on saanut 3 105 henkilöä.
Listan henkilöt ovat suomalaisia, ellei toisin mainita.
White Wolf
White Wolf on yhdysvaltalainen roolipelialan yritys. Kustantamon tunnetuin peli on World of Darkness -maailmaan sijoittuva .
Yrityksen perustivat vuonna 1991 1991 by Mark Rein·Hagen sekä Steve ja Stewart Wieck. Michael Moorcockin työstä nimensä lainanneesta yrityksestä on tullut yksi maailman menestyineimmistä roolipelitaloista.
White Wolfin kustantamista peleistä useat sijoittuvat samaan maailmaan nimeltään World of Darkness (WOD). Reaalimaailmaa muistuttavaa, mutta synkempään ja yliluonnollisia elementtejä sisältävää miljöötä on kutsuttu termillä "gothic punk". Ihmisten lisäksi WoD:n kansoittavat vampyyrit, ihmissudet, maagit, keijut ja vaihdokkaat, aaveet sekä monet muut päivänvaloa kaihtavat fiktiiviset ja toisiaan vastaan taistelevat rodut.
Pelitalo on julkaissut myös d20-systeemiin perustuvaa pelimateriaalia Sword & Sorcery -brändin alla. Näihin kuuluvat Dungeons & Dragonsiin sijoittuvan ja genreltään goottilaista kauhua edustava Ravenloft sekä Monte Cookin Arcana Unearthed -sarjaa. White Wolf on joko itse julkaissut myös muita pelejä WoD-maailmaan perustuen tai myynyt peleihin lisenssioikeuksia. Talon itse julkaisemiin peleihin kuuluvat Mind's Eye Theatre LARP-systeemiin perustuvat pelikirjat sekä keräilykorttipelit, kuten . V:TES oli toisen pelitalon, keräilykorttipeleihin keskittyneen Wizards of the Coastin merkki, ennen kuin White Wolf osti pelin oikeudet vuonna 2000. WoD-maailmaan sijoittuvia tietokonepelejä on julkaistu Vampire the Masquerade: The Redemption, Vampire the Masquerade: Bloodlines sekä Hunter: The Reckoning.
Hyvää yötä Bambi
Hyvää yötä Bambi on Hectorin yhdestoista albumi. Se julkaistiin vuonna 1982.
Kaikki kappaleet säveltänyt ja sanoittanut Hector.
Vampire: The Masquerade
Vampire: The Masquerade oli ensimmäinen ja menestynein White Wolf -pelitalon roolipelisarja. Sen kehittäjä on Mark Rein-Hagen. Sittemmin peliä on kehittänyt mm. Justin Achilli.
The Revised Edition eli pelin kolmas uusittu laitos ilmestyi vuonna 1998. Sarja lakkautettiin vuonna 2004 samalla kun muutkin World of Darkness-maailmaan sijoittuvat pelit. Pelisarja sai jatkaa uudistetuilla säännöillä sekä nimellä .
Tummasävyiseen, gootti- ja punktyylilajeja yhdistelevään World of Darkness -maailmaan sijoittuvassa roolipelissä pelaajahahmot ovat vampyyrejä.
Mullistavaa pelissä oli Storyteller System, aiempaa enemmän tarinankerrontaa mekaanisen pelaamisen sijaan korostava pelisysteemi. Vampire: The Masquerade on voittanut Orgins Awardin vuoden 1991 parhaana roolipelisääntökirjana.
Sarjan pohjalta on kehitetty tietokoneroolipelit (2000), (2004) ja (2012 tai myöhempi)
Alvar
Alvar on ruotsalainen miehen etunimi. Suomessa nimestä on käytössä myös muunnos "Alvari" sekä harvinaiset "Alwar" ja "Alwari".
Alvar-nimi oli 1800-luvulla kirjoitusasussa "Allvar" ja sen käsitettiin olevan Ernst-nimen ('vakaa') ruotsinnos. Toisen tulkinnan mukaan nimi koostuu kahdesta sanasta, "al" (alf 'keiju') sekä "var" ('sotilas').
Suomen almanakassa nimi on ollut vuosina 1908–1928 ja uudelleen vuodesta 1995.
Syyskuuhun 2016 mennessä Väestörekisterikeskuksen mukaan Alvar-nimen on saanut 7 366 miestä ja alle 10 naista. Muodossa Alvari nimi on annettu 1850 miehelle ja alle viidelle naiselle.
Ur
Ur (Raamatun vanhassa käännöksessä Kaldean Uur) oli muinainen kaupunki Etelä-Mesopotamiassa eli nykyisessä Etelä-Irakissa Nasiriyyan kaupungin lähellä Eufratin eteläreunalla. Kaupungin rakensivat sumerilaiset ja se oli Uus-Sumerin pääkaupunki noin 2 100 eaa. Ur oli maailman laajin kaupunki noin 2 030–1 980 eaa., jolloin siellä asui 65 000 asukasta. Urin mahtiasema päättyi elamilaisten ja amorilaisten hyökkäykseen noin 1 950 eaa.
Urin paikalta on löytynyt asutuksen merkkejä jo 7 000 vuoden takaa Ubaid-kaudelta. Kaupunki sijaitsi kaupankäynnin kannalta edullisesti Persianlahden pohjukassa joen lähellä, joten sinne syntyi asutusta. Vanhimman dynastian kaudella 2 900–2 330 eaa. Ur oli hallitsijasukujen asuinpaikka. Palatsien ja temppelien jäljet tuolta ajalta ovat kadonneet, mutta kuninkaallinen hautausmaa taide-esineineen on säilynyt.
Lyhyen akkadilaisvallan jälkeinen uusi sumerilaisdynastia 2 100–2 000 eaa. nosti Urin vallan ja vaurauden historialliseen huippuunsa. Elamilaisten armeija hävitti kaupungin, mutta pian kaupunki kukoisti jälleen. Babylonian kuningas Hammurapin (1 792–1 750 eaa.) aikana Ur menetti itsenäisyytensä sekä poliittisen ja taloudellisen merkityksensä. Se säilyi asuttuna vielä toista tuhatta vuotta ja hylättiin noin 400 eaa. Hylkäämisen syitä olivat jokien muutokset, kuivuus ja Persianlahden suiston siirtyminen.
Raamatun mukaan Abraham oli kotoisin Urista, jossa hän sai kehotuksen Jumalalta jättää sukunsa ja kotinsa ja lähteä Palestiinaan. Raamatun omien ajoitusten mukaan Abraham lähti Urista noin 2 100 eaa.
Urin keskusalueella on suuri Kuun jumalalle Nannalle pyhitetty Urin zikkurat eli temppelipyramidi e-temennigur. Lisäksi muutama muu suuri temppeli.
Urin kaupungin ala on noin 60 ha, 500x1100 m. Sitä ympäröi kanava. Keskustan temppelialueen koko oli
noin 200x300 m. Lisäksi kaupungissa oli kaksi muutakin temppeliä. Kaupungissa oli kaksi satamaa, 
pohjoisen sataman lähellä oli palatsi.
Urista on löydetty myös varhaisdynastisen III-kauden kuninkaanhautoja vuodelta 2 600 eaa. rikkaine hautalahjoineen, joista tunnetuin on muun muassa taisteluja esittävä Urin standaari. Kuninkaanhautoja Urissa tehtiin jo Uruk-kaudella noin 3 500 eaa.
Kerkko
Kerkko on suomalainen miehen etunimi. Kerkko on luontoaiheinen nimi, joka tulee kansanomaisesta sanasta "kerkko" ('puun vuosikasvain'). Nimi tuli käyttöön 1920-luvulla, ja Suomen almanakassa Kerkko on ollut vuodesta 1929 lähtien. Joulukuuhun 2018 mennessä Väestörekisterikeskuksen tietojen mukaan 266 miestä on saanut nimekseen Kerkko. Kerkon nimipäivä on 20. joulukuuta, jolloin on myös Benjaminin nimipäivä.
Roman
Roman tarkoittaa seuraavia:
Steve Jackson (yhdysvaltalainen pelisuunnittelija)
Steve Jackson (syntynyt noin 1952) on yhdysvaltalainen roolipelisuunnittelija. Hänen 1980-luvulla perustamansa Steve Jackson Games on julkaissut muun muassa GURPS-roolipelisysteemin sekä lukuisia rooli-, kortti- ja lautapelejä, joista tunnetuimpia ovat "Munchkin" ja "Illuminati – New World Order". Jackson valittiin vuonna 1983 Adventure Gaming Hall of Fameen.
Jackson on valmistunut Rice Universitysta vuonna 1974.
Yhdysvaltalaissyntyinen Steve Jackson sekoitetaan usein brittiläiseen kaimaansa, joka vaikuttaa samalla alalla. Sekaannusta pahentaa vielä se, että yhdysvaltalainen Jackson on julkaissut kolme kirjoittamaansa kirjaa englantilaiskaimansa perustamassa the Fighting Fantasy Game Books -sarjassa ("Scorpion Swamp", "Demons of the Deep" ja "Robot Commando").
Steve Jackson on vieraillut Suomessa kahdesti, Ropecon-tapahtuman kunniavieraana vuosina 1994 ja 2000.
Fysioterapia
Fysioterapia on terapiaa, jonka keskeisenä tavoitteena on ylläpitää ja parantaa ihmisten toimintakykyä ja liikkumista. Yleensä fysioterapian toimenpiteet kohdentuvat synnynnäisen vamman, sairauden, tapaturman tai ikääntymisen aiheuttamaan alentuneen toimintakyvyn edistämiseen fysioterapeuttisen ohjauksen ja neuvonnan, terapeuttisen harjoittelun sekä manuaalisen terapian keinoin. Kipu- ja oirehoitoina käytetään mm. fysikaalisia hoitoja. Fysioterapia on osa julkista ja yksityistä sosiaali-, terveys- ja kuntoutuspalvelujärjestelmää.
Fysioterapiassa arvioidaan kuntoutujan terveyttä, liikkumista, toimintakykyä ja toimintarajoitteita hänen toimintaympäristössään. Arvioinnin perusteella laaditaan fysioterapiasuunnitelma, jota myös seurataan. Fysioterapeutti arvioi myös apuvälinetarvetta ja ohjaa niiden käyttöä. Kuntoutujaa aktivoidaan ja ohjataan ottamaan itse vastuuta omasta terveydestään, toimintakyvystään ja niiden edistämiseen liittyvistä valinnoista yhteistyössä muiden asiantuntijoiden kanssa.
Fysioterapeutti  on terveydenhuollon laillistettu ammattihenkilö, joka on suorittanut fysioterapeutin ammattikorkeakoulututkinnon. Yleisimmät ammattinimikkeet ovat fysioterapeutti, työfysioterapeutti ja yrittäjä. Lääkintävoimistelija ja erikoislääkintävoimistelija ovat vanhoja ammattinimikkeitä.
Ano
Ano on suomalainen miehen etunimi.
Ano kuuluu suomalaisiin muinaisnimiin ja esiintyy vanhoissa loitsurunoissa. Nimen alkuperä on verbissä "anoa" ’pyytää’.
Nimi sai ensimmäisiä käyttäjiä 1860-luvulla, ja Suomen almanakassa Ano on ollut vuodesta 1929 lähtien.
Vuoden 2015 loppuun mennessä Ano-nimen oli Väestörekisterikeskuksen mukaan saanut 275 miestä ja muutama nainen.
Luettelo roolipelisuunnittelijoista
Tämä on luettelo roolipelisuunnittelijoista.
Voitto (nimi)
Voitto on suomalainen miehen etunimi.
Voitto on käännösmukaelma latinalaisesta nimestä "Victor", joka merkitsee 'voittajaa'.
Nimi tuli käyttöön 1800-luvun lopulla, kun kansallinen herääminen ja isänmaallinen henki nousivat. Suosituimmillaan Voitto oli 1920–1940-luvuilla. Nimiehdokkaana se oli jo vuonna 1865, mutta Suomen almanakkaan se pääsi vasta 1929.
Helmikuuhun 2017 mennessä Väestörekisterikeskuksen mukaan Voitto-nimen on saanut 7 268 miestä ja kymmenkunta naista.
Jude Law
David Jude Heyworth Law (s. 29. joulukuuta 1972 Lewisham, Lontoo, Englanti) on englantilainen näyttelijä, tuottaja ja ohjaaja.
Jude Law syntyi Lewishamin kaupunginosassa, eteläisessä Lontoossa. Hän on opettajina toimineiden vanhempiensa toinen lapsi. Hänen siskonsa Natasha Law on taidemaalari ja graafinen suunnittelija. Jude kasvoi Blackheathin kylässä, Lewishamissa ja kävi kolmea eri koulua, ensin Blackheathissa ja Kidbrookessa sekä myöhemmin Alleyn's Schoolissa.
Law'n vanhemmat pitävät nykyään Ranskassa omaa teatteria ja draamakoulua.
Jude Law aloitti näyttelemisen National Music Youth Theatressa vuonna 1987. Hän niitti menestystä teatterissa, mikä johti pieniin rooleihin televisioelokuvissa. Law teki läpimurtonsa draamassa "Shopping" (1994) ja esiintyi lisäksi yhdessä "Sherlock Holmesin" jaksossa. Tämän jälkeen Law muutti Hollywoodiin ja alkoi saada rooleja suurista menestystuotannoista. Hän on esiintynyt muun muassa elokuvissa "Gattaca", "Lahjakas herra Ripley", "Päämääränä Cold Mountain", "A.I. – Tekoäly", "Holiday", "Alfie", "Iholla" ja "Sky Captain and the World of Tomorrow". "Lahjakas herra Ripley" toi hänelle Oscar-ehdokkuuden parhaasta miessivuosasta vuonna 1999 ja "Päämääränä Cold Mountain" puolestaan parhaan miespääosan Oscar-ehdokkuuden vuonna 2003.
Law on esiintynyt menestyksekkäästi myös teatterissa ja on Royal Shakespeare Companyn jäsen. Hän on ollut mukana useissa West End- ja Broadway-tuotannoissa. Law on ollut ehdolla kolmeen Laurence Olivier -palkintoon ja kahteen Tony-palkintoon. Vuonna 2009 Law näytteli Lontoossa "Hamletin" nimiroolia.
Vuonna 2016 Law näyttelijä pääosaa sarjassa "The Young Pope – piru vai pyhimys".
Jude Law oli naimisissa näyttelijä Sadie Frostin kanssa vuosina 1997–2003. Heillä on kolme yhteistä lasta: pojat Rafferty (s. 1996) ja Rudy (s. 2002) sekä tytär Iris (s. 2000).
Law kihlautui näyttelijä Sienna Millerin kanssa tammikuussa 2005. Vain puoli vuotta myöhemmin, kesällä 2005, Law antoi julkisuuteen tiedotteen, jossa hän kertoi pettäneensä kihlattuaan lastensa hoitajan kanssa. Miller purki kihlauksen, mutta pariskunta palasi kuitenkin yhteen mediakohun saattelemana vuonna 2009. He erosivat toisen kerran vuoden 2011 alussa.
Law’sta tuli isä neljännen kerran 22. syyskuuta 2009, kun hänen entinen naisystävänsä Samantha Burke synnytti tyttären nimeltä Sophia. Maaliskuussa 2015 Law sai viidennen lapsensa, Ada-tyttären jo päättyneestä suhteesta Catherine Hardingin kanssa.
Law on ollut aktiivisesti mukana hyväntekeväisyydessä. Hän toimii englantilaisen käsikirjoittajiin ja ohjaajiin erikoistuvan Young Vic -teatterin puheenjohtajana. Hän on ollut mukana muun muassa Unicefin kampanjoissa ja avustanut New Orleansin uudelleenrakentamisessa Hurrikaani Katrinan jälkeen. Lisäksi hän on ollut tukemassa aidsille vanhempansa menettäneitä lapsia. Law tukee myös rintasyövän hoitoa.
Solmukohta
Solmukohta (, , ) on yhteispohjoismainen live-roolipelejä käsittelevä tapahtuma ja konferenssi. Ohjelmaan kuuluvat larppien lisäksi luennot, paneelikeskustelut ja työpajat sekä muihin harrastajiin tutustuminen.
Solmukohta on järjestetty vuosittain 1997 lähtien kiertävällä vuorolla kaikissa Pohjoismaisissa pääkaupungeissa Islannin Reykjavíkia lukuun ottamatta. Tapahtuma järjestetään vapaaehtoisvoimin, ja tukia on saatu myös isäntämaiden kulttuuri- ja opetusministeriöiltä. Tapahtuman taustalla ei ole varsinaista organisaatiota, vaan järjestäminen pohjautuu enemmänkin traditioon.
Tapahtuman painopiste on hyvin esillä olevan pelaamisen ohella myös laajassa puheohjelmassa. Tähän sisältyy niin luentoja, työpajoja kuin paneelikeskusteluitakin.
Vuodesta 2003 alkaen tapahtuman yhteydessä on järjestetty muutaman päivän kokoontuminen isäntämaan pääkaupungissa ennen varsinaista tapahtumaa. Tämän aikana painopiste on enemmänkin ystävien tapaamisessa ja isäntämaan nähtävyyksiin tutustumisessa kuin varsinaisessa keskustelussa. Vieraat esimerkiksi asuvat paikallisten osallistujien vieraana ja vasta tapahtuman alkaessa siirrytään itse konferenssipaikalle.
Alun perin tapahtumalla oli osallistujia lähinnä pohjoismaista, mutta viime vuosina osallistujien joukossa on alkanut näkyä myös saksalaisia, italialaisia, yhdysvaltalaisia, ranskalaisia ja venäläisiä. Saksalaiset vakiokävijät järjestävät Saksassa omaa pienimuotoista tapahtumaa Solmukohdan inspiroimana.
Tapahtuman nimi vaihtuu järjestävän maan pääkielen mukaan, mutta tarkoittaa aina samaa kyseisellä kielellä.Vuodesta 2003 asti tapahtuman yhteydessä on julkaistu harrastajien ja tutkijoiden yhteistyönä kirjoittama liveroolipelaamista, -pelejä ja -pelikulttuuria käsittelevä kirja:
Chaosium
Chaosium on Greg Staffordin vuonna 1975 perustama kirja- ja pelikustannusyhtiö. Yhtiön pääpaikka sijaitsee Haywardissa. Chaosium on yksi vanhimmista yhä toimivista roolipelejä tuottavasta yhtiöstä.
Chaosiumin julkaisemia pelejä ovat mm. White Bear and Red Moon, Nomad Gods, Call of Cthulhu sekä RuneQuest ja Hero Wars. Pelejä on käännetty myös ranskaksi, saksaksi, espanjaksi ja italiaksi. RuneQuestin säännöt muotoiltiin peliformaatiksi nimeltä Basic Role-Playing (BRP), jota on käytetty monissa yhtiön myöhemmin julkaisemissa peleissä.
Uusikoivisto
Uusikoivisto () on yksi Porin kaupunginosista, järjestysnumeroltaan 12. Se sijaitsee Itä-Porin alueella. Uusikoiviston naapurikaupunginosat ovat pohjoisessa Kuninkaanhaka, idässä Koivula, etelässä Impola ja lännessä Riihiketo. Kaupunginosan asuntokanta koostuu pääosin omakoti- ja paritaloista.
Uusikoivistosta muodostettiin taajaväkinen yhdyskunta vuonna 1908. Uusikoivisto kuului Ulvilan kuntaan vuoteen 1941 asti, jolloin se liitettiin osaksi Poria. Kuitenkin jo vuonna 1922 Ulvila oli anonut Uudenkoiviston sulauttamista Poriin perustellen anomustaan sillä, että Uudellakoivistolla asui enimmäkseen Porissa työssä käyviä henkilöitä. Uusikoivisto on tunnettu myös koulustaan sekä maineikkaasta vapaaehtoisesta palokunnastaan.
Uusikoivisto on alun perin kuulunut Koiviston kartanolle, joka alkoi 1800-luvun lopulla myydä mailtaan tontteja Porin työläisille.
FN Browning M1900
FN Browning M1900 (myös nimillä FN M1900, FN Modele/Mle.1900, Browning M1900, Browning No.1) on yhdysvaltalaisen John Moses Browningin noin vuonna 1896 suunnittelema massasulkuinen itselataava pistooli. Pistoolia valmisti belgialainen Fabrique Nationale de Herstal (FN) vuodesta 1899 lähtien. Ensimmäisenä tuotantovuonna valmistui 3 900 pistoolia, jonka jälkeen aseen runkoon ja kahvaan tehtiin parannuksia ja aseen mallinimeksi tuli M1900. Pistoolia valmistettiin vuosina 1900–1911 724 450 kappaletta.
M1900:n rakenteen erikoisuus on se, että rekyylijousi, joka vivun välityksellä toimii myös iskurin jousena, sijaitsee aseen kiinteän piipun yläpuolella.
Pistoolista on 1900-luvun alkupuolella valmistettu vaihtelevanlaatuisia kopioita Kiinassa. Myös Pohjois-Korea on valmistanut sen kopiota, joka tunnetaan nimikkeellä Type 64. Ne on yleensä varustettu äänenvaimentimen kiinnityksellä.
M1900 kuului Suomen poliisin virka-aseistukseen 1990-luvulle asti. Suuressa osassa poliisin käyttämistä pistooleista alkuperäiset lehmänsarvesta tehdyt kahvalevyt on vaihdettu poliisin vaakunalla varustettuihin muovisiin kahvalevyihin.
Kouluylihallituksen apukamreeri Eugen Schauman ampui kenraalikuvernööri Nikolai Bobrikovin FN M1900 -pistoolilla vuonna 1904 Suomen Senaatin portaikossa.
Korealainen aktivisti An Jung-geun käytti asetta Itō Hirobumin murhassa vuonna 1909. Yhdysvaltain presidentti Theodore Roosevelt piti omistamaansa M1900:aa säännöllisesti mukanaan ja säilytti sitä vuodepöytänsä laatikossa.
Michális Kakogiánnis
Michális Kakogiánnis (joskus kirjoitusasussa "Mihalis Kakogiannis" tai "Michael Cacoyannis", ; 11. kesäkuuta 1922 – 25. heinäkuuta 2011) oli kreikkalainen, Kyproksella syntynyt elokuvaohjaaja. Hän opiskeli Englannissa lakia, mutta siirtyi elokuva-alalle. Hän ohjasi useita klassikoihin, etenkin Euripideen teksteihin perustuvia elokuvia. Kakojiánnis oli viidesti Oscar-ehdokkaana. Hänen tunnetuin elokuvansa on "Kerro minulle, Zorbas" (1964).
Myös hänen elokuvansa "Elektra" (1962) sai palkintoja.
Joseph Caillaux
Joseph Caillaux (30. maaliskuuta 1863 – 21./22. marraskuuta 1944) oli ranskalainen poliitikko ja merkittävä hahmo kolmannen tasavallan aikana. Hän oli radikaalipuolueen johtaja ja vuosina 1911–1912 pääministeri. Pääministeriaikanaan hän harjoitti sovinnollista politiikka Saksan suhteen. Hänen maltillinen politiikkansa auttoi rauhan ylläpitämisessä Marokon kriisin aikana 1911. Hän joutui kuitenkin painostuksen vuoksi eroamaan pääministerin tehtävästä. Hänen yleinen rauhanpyrkimyksiä korostava suhtautumisensa herätti niin paljon vastustusta, että hänet tuomittiin myöhemmin ensimmäisen maailmansodan jälkeen vankilaan, koska hänen katsottiin syyllistyneen "vahingon aiheuttamiseen valtion ulkoiselle turvallisuudelle".
Italian Pariisin-suurlähettiläs järjesti 16. maaliskuuta 1914 Ranskan presidentille Raymond Poincarélle juhlat. Sinne oli kutsuttu puolisonsa Henrietten kanssa myös Caillaux, joka toimi tuolloin valtionvarainministerinä. Kun Caillauxit olivat vaunuissa kulkemassa oikeistolaisen "Le Figaro" -sanomalehden päätoimituksen ohi, rouva Caillaux nousi vaunuista ja pyysi päästä lehden päätoimittajan Gaston Calmetten puheille.
Kesken keskustelun rouva Caillaux ampui toimittajan. Ampumisen syy oli selvä. Caillaux oli radikaali sosialisti ja ajoi Ranskaan progressiivista verotusta. Myös tämän maltillinen ja pasifistinen politiikka pääministerivuosinaan 1911–1912 Marokon kriisin aikana, jolloin Saksan sotalaivat piirittivät Ranskan linnoitusta Agadirissa, oli suututtanut Ranskan porvaristoa, joka vastusti tätä sekä progressiivisen verotuksen tuloa maahan.
"Le Figaro" ryhtyi mustamaalaamaan Caillaux'n mainetta mutta ei pystynyt todistamaan syytöksiä ja joutui perumaan ne. Calmette oli kuitenkin saanut käsiinsä kirjeitä, joita herra Caillaux oli kirjoittanut vaimolleen. Le Figaro oli päättänyt julkaista kirjeet samana päivänä, ja rouva Caillaux vaati kirjeitä takaisin. Kun Calmette ei suostunut, rouva Caillaux ampui hänet. Rouva Caillaux tuomittiin vankeuteen murhasta, mutta hänet armahdettiin.
Erik Cainberg
Erik Cainberg (alk. "Kaino"; 9. huhtikuuta 1771 Alaveteli – 31. maaliskuuta 1816 Turku) oli suomalainen kuvanveistäjä. Hänet tunnetaan ennen kaikkea Turun akatemiatalon juhlasalin reliefeistä, jotka kuvaavat Suomen sivistyshistorian käännekohtia. Häntä pidetään Suomen ensimmäisenä nykyaikaisena kuvanveistäjänä, vaikka useimmat Cainbergin työt ovat kadonneet vuosien saatossa.
Cainbergin vanhemmat olivat Erik Matinpoika ja Anna Eerikintytär Kaino-Wirkkala. Isän sukunimi on jäänyt tuntemattomaksi, mutta hänen tiedetään olleen Savosta.
Cainberg opiskeli Ruotsin kuninkaallisessa taideakatemiassa (Kungliga Akademien för de Fria Konsterna) Tukholmassa 1789–1816. Hänen on oletettu saapuneen taideakatemiaan äitinsä sukulaisen, kirkonrakentaja Jacob Rijfin avulla. Vuosina 1793–1797 Cainberg oli Tukholmassa kuvanveistäjä Johan Tobias Sergelin yksityisoppilaana ja avustajana veistäen marmoriin Sergelin muovaileman H. G. Porthanin patsaan, joka oli tilattu Turun akatemian kirjastoon. Cainberg sai taideakatemian ensimmäisen mitalin vuosina 1796 ja 1797. Hän kävi vuonna 1802 Roomassa, missä innostui uusklassismista.
Cainbergin päätyö on Turun akatemian juhlasaliin tehty kuuden kipsireliefin sarja. Veistosten aiheet oli suunniteltu jo vuosia etukäteen, kun Sergel lähetti hänet vuonna 1813 Turkuun toteuttamaan työtä. Kokonaisuuden nimeksi oli päätetty "Upplysningens och vetenskapernas fortgång i Finland" ("Valistuksen ja tieteiden edistys Suomessa") ja reliefit esittivät Suomen historian tapahtumia. Cainberg valmisti reliefit vuosina 1814–1816. Ne jäivät hänen viimeiseksi työkseen.
Reliefien aiheet ovat seuraavat:
Vuonna 1814 valmistunut "Väinämöinen soittaa kannelta" on ensimmäinen tunnettu Väinämöisen kuva. Se on samalla ensimmäinen Kalevala-aiheinen teos Suomen taiteen historiassa. Reliefi syntyi huomattavasti ennen Kalevala-eeposta, eikä kuvanveistäjällä ollut minkäänlaista Väinämöisen kuvaa mallinaan.
Kalevala-teoksia lukuun ottamatta jälkimaailman arviot Cainbergin tuotannon taiteellisesta arvosta ovat olleet pääosin vähätteleviä. Akatemiatalon reliefisarja on kuitenkin esimerkki aikansa taideihanteista. Kiinnostus Cainbergin työtä kohtaan oli suurimillaan 1800- ja 1900-lukujen taitteessa. Nykyään hänen teoksiaan on Ateneumin taidemuseossa ja Ruotsissa Gripsholmin linnassa.
Lisbon (Pohjois-Dakota)
Lisbon on kaupunki Pohjois-Dakotassa, Yhdysvalloissa. Se on Ransomin piirikunnan hallinnollinen keskus. Sen asukasluku oli vuoden 2010 väestönlaskennassa 2 154. Kaupunki perustettiin vuonna 1880.
Lisbonin pinta-ala on 5,8 km², josta kaikki on maata. Väestötiheys on 2154 / 5.8 round 0 as./km².
Nano
Nano tarkoittaa seuraavia asioita:Nano on myös seuraavien henkilöiden nimi:
Amboulin kansainvälinen lentoasema
Amboulin kansainvälinen lentoasema on lentoasema Djiboutin pääkaupunki Djiboutissa. Vuonna 2004 se palveli 182 641 matkaajaa.
SOAP
SOAP (Simple Object Access Protocol) on tietoliikenneprotokolla jonka pääasiallisena tehtävänä on mahdollistaa proseduurien etäkutsu (RPC). Se on toimintaperiaatteeltaan samantapainen kuin muut RPC-protokollat, kuten CORBA tai RMI, mutta sen erityispiirteinä on pohjautuminen XML-kieleen ja toimiminen useiden eri protokollien yli. Sitä käytetään pääasiassa HTTP-protokollan yli.
SOAP on pääasiassa Microsoftin kehittämä, ja on tällä hetkellä World Wide Web Consortiumin ylläpitämä standardi. Alkuaan se pohjasi Dave Winerin kehittämään XML-RPC-protokollaan, joka tarkoituksella jätettiin hyvin yksinkertaiseksi; kun XML-RPC on tarkoitettu lähinnä yksinkertaisien palvelujen toteuttamiseen, ja saattaa vaatia laajennuksia monimutkaisemmissa tilanteissa, SOAP on tarkoitettu toimivaksi yleisprotokollana, joka kattaa kaikki käyttötilanteet.
SOAP on osa Web-palvelujen protokollakenttää. Protokollalle on toteutukset useimmille ohjelmointikielille, joille on laadittu verkkotuki ja XML-jäsennin: C#-kielessä se sisältyy .NET Frameworkiin, Java-ohjelmointikielelle on useita toteutuksia, ja nykyisin se on myös standardoitu osa Java Platform Enterprise Editionia.
Vaahteramäen Eemeli
Vaahteramäen Eemeli () on lastenkirjailija Astrid Lindgrenin (1907–2002) luoma satuhahmo, poika, joka tekee paljon metkuja. Niemisen perhe (ruots: Svensson) ja heidän palkollisensa elävät Kissankulman maatilalla Vaahteramäessä. Kyseinen Lönneberga-niminen kylä on oikeastikin olemassa, se sijaitsee Smålandissa Hultsfredin kunnassa.
Ensimmäinen Eemeli-kirja julkaistiin vuonna 1963. Eemeli-kirjoja on käännetty 52 kielelle ja myyty yhteensä yli 30 miljoonaa kappaletta.
Eemelillä on pikkusisko Iida ("Ida"), jonka Eemeli muun muassa kerran hinaa lipputankoon. Isä Anttoni Nieminen ("Anton Svensson") on tuskin Eemelin miehinen esikuva; sen sijaan tilan Aatu-renki ("Alfred") on Eemelin hyvä ystävä. Kissankulmassa on myös piika nimeltään Liina ("Lina"). Äiti Alma ("Alma Svensson") puolestaan kirjaa ylös poikansa kepposet sinikantisiin vihkoihin.
Eemeli on vaaleatukkainen ja sinisilmäinen pikkupoika, ei suinkaan pahantahtoinen, hänelle vain aina "sattuu jos mitä". Eemeli on älykäs ja erityisen kekseliäs, mutta aikuiset eivät aina ymmärrä hänen kekseliäisyyttään, vaan pitävät sitä kurittomuutena ja metkuiluna. Tämäntapaiset tempaukset saavat lasten isän raivostumaan ja huutamaan "Eeeeemeliiii!" kunnes Eemeli on lukittu verstashuoneeseen miettimään kolttosiaan. Siellä Eemeli veistää jokaisen metkunsa jälkeen puu-ukon, joita kertyy verstashuoneen hyllylle yhteensä 369. Aikuisena Eemelistä tulee kuitenkin kunnon kansalainen ja peräti kunnanvaltuuston puheenjohtaja.
Eemelillä on paljon eläinystäviä: Luukas-hevonen, kissa Mosse, lehmä Ruusu, kana Nilkku-Lotta ja porsas nimeltä Possuressu. Lisäksi Eemeli pitää sinisestä lakistaan eli mössykästä ja puupyssystään eli pössykästä.
Eemeli oli Astrid Lindgrenin isän Samuel Augustin lempihahmo. Paljon siitä, mitä Eemeli-kirjoissa kerrotaan, on Astrid kuullut Samuel-isältään. Vaahteramäen Eemelistä on tehty myös elokuvaversioita, joista kolmea ruotsalaistuotantoa on esitetty Suomessa useaan kertaan 13-osaisena tv-sarjana. Niissä Eemeliä näytteli Jan Ohlsson.Lisäksi Eemelin metkuja on ilmestynyt useina erilaisina kokoelmateoksina, esimerkiksi "Eemelin kootut metkut" (WSOY 1973), ja erillisinä kirjoina. Eemeli-kirjat on kuvittanut Björn Berg.
Wiedemann–Rautenstrauchin oireyhtymä
Wiedemann–Rautenstrauchin oireyhtymä on oireyhtymä, jonka toinen nimitys on neonataalinen progeroidia -oireyhtymä. Se on geneettinen kehityshäiriö, joka on todella harvinainen.
Variskangas
Variskangas on kaupunginosa Kajaanin itälaidalla. Pohjoisessa Variskangas rajautuu Petäisenniskan teollisuusalueeseen, idässä Kehräämöntiehen, etelässä tulkinnan mukaan joko Honkirämeeseen tai Soidinsuohon ja lännessä Rajavartiostoon tai Rajalähiöön.
Variskangas on asuinalue, jonka rakennuskanta koostuu lähinnä omakoti- ja rivitaloista. Rajalähiö ja sen ympäristö on kerrostaloaluetta. Variskankaalla on lähikauppa, halpatavaratalo, pizzeria, katsastuskonttori, päiväkoti ja ammattikoulun kotitalousoppilaitos. Variskankaan kaduista suuri osa on nimetty lintujen mukaan.
Imjärven ufotapaus
Imjärven ufotapaus on eräs väitetty ufotapaus. Se kuuluu Hynek-luokitukseen CE III (kolmannen asteen lähituntuma), sillä sen yhteydessä väitettiin nähdyn avaruusolento.
Tapaus sattui 7. tammikuuta 1970 Imjärven kylässä Heinolan maalaiskunnassa (nykyään osa Heinolaa). Kaksi miestä, Aarno Heinonen ja Esko Viljo, olivat hiihtolenkillä noin kello neljä iltapäivällä, kun he puolisen tuntia taivallettuaan näkivät outoja valoilmiöitä edessään. He näkivät yläpuolellaan myös tulen värisen lentävän lautasen, joka päästi ympäristöönsä sumua ja valopalloja.
Miehet tunsivat ilmiön estävän heidän liikkumisensa ja toisaalta pyrkivän vetämään heitä taaksepäin. Lopulta molemmat miehet näkivät parin sekunnin ajan sivummalla vaaleanvihreään suojapukuun pukeutuneen olennon, joka piteli käsissään jotain mustaa laitetta. Tämän jälkeen sumu hälveni ja ympäristö palautui normaaliksi. Koko tapaus kesti vain kymmenisen sekuntia.
Miehet tunsivat olonsa hyvin sairaaksi ja ajoivat taksilla lääkäriin. Heinonen oli tapauksen jälkeen kuukausia työkyvytön. Hän myös kertoo tavanneensa vuosia myöhemmin lukuisia avaruusolentoja, muun muassa "humanoiditytön", sekä saaneensa yliluonnollisia kykyjä. Myös Viljo kärsi seuraavien kuukausien ajan erilaisista jälkioireista, mutta hän pystyi jatkamaan työntekoa.
"Ultra"-lehden päätoimittaja ja ufotutkija Tapani Kuningas kirjoittaa: "Heinosen kohdalla oli ehkä merkillisintä nähdä hänen persoonallisuuteensa äkillinen muutos, jonka yhteydessä hän sekä nuortui kymmenisen vuotta ulkonäöltään että sai myös ns. yliluonnollisia kykyjä. Koskaan aikaisemmin tai myöhemmin en ole vastaavaa nähnyt."
CE III-luokan ufotapauksista puhuttaessa skeptikot ottavat usein esiin huijauksen mahdollisuuden.
Aarno Heinonen teki kymmeniä ufohavaintoja tapauksen jälkeen. Tämä on epäilyttävä piirre ja viittaa
siihen että kyse on jonkinlaisesta ufohavaintotehtailusta. Toisaalta hän ei tiettävästi hyötynyt maineestaan taloudellisesti ja ufoaiheinen julkisuus ei välttämättä ole yksinomaan positiivista. Myös kolme palloa lautasen alapuolella on epäilyttävää, tuoden mieleen George Adamskin näkemän ufon. Tämä tapaus kesti lyhyemmän aikaa kuin monet ufotapaukset.
Lisäksi kahden havaitsijan kertomuksissa oli jonkin asteisia ristiriitaisuuksia, toinen näki olennon kädessä mustan laitteen ja toinen ei. Ensimmäisen havaitsijan alkuperäisen piirroksen mukaan olento oli leveäharteinen, myöhemmässä haastattelussa kapeaharteinen. Toisen havaitsijan piirroksessa olento oli kapeaharteinen. Ensimmäinen havaitsija ei uskonut ufoihin ennen havaintoa, toinen uskoi.
Coatzacoalcos
Coatzacoalcos on Meksikossa, Veracruzin osavaltiossa, Meksikonlahden rannikolla sijaitseva satamakaupunki. Kaupungin pinta-ala on 471 neliökilometriä ja asukasluku noin 240 100 (2014). Kaupungin satama on yksi Meksikon tärkeimpiä.
Coatzacoalcos on kuuluisan näyttelijättären Salma Hayekin syntymäkaupunki.
Pub
Pub (lyhenne englannin kielen sanoista "public house") on ravintola, jossa myydään ennen kaikkea olutta, mutta myös muita alkoholijuomia. Alun perin pubilla tarkoitettiin englanninkielisten maiden erityisesti brittiläisiä olutravintoloita, mutta nykyään pubeiksi itseään kutsuvia paikkoja löytää ympäri maailman.
Pub poikkeaa varsinkin Britanniassa muista juomiseen tarkoitetuista paikoista kuten kahviloista, baareista, olutkellareista tai panimoravintoloista. Britanniassa on noin 60 000 pubia, ja monissa Britannian pikkukylissä pub onkin paikallisen yhteisön tärkein kokoontumispaikka kirkon ohella.
Irlantilaistyyppisiä pubeja on avattu ympäri maailman varsinkin 1980-luvulta lähtien. Useimmissa pubeissa irlantilaisuus näkyy olutvalikoimassa (tarjolla on tavallisesti ainakin Guinnessia, Smithwicksia tai Kilkennya) sekä sisustuksessa.
Suomen vanhin yhä toiminnassa oleva englantilaistyylinen pub on vuonna 1969 perustettu tamperelainen Salhojankadun Pub. Helsinkiläinen William K on alun perin perustettu vuonna 1969 nimellä Annan Pub ja kunnostettu 1990-luvulla nykymuotoiseksi olutravintolaksi.
Ronald Pettersson
Ronald Pettersson (16. huhtikuuta 1935 Surahammar, Ruotsi – 6. maaliskuuta 2010) oli ruotsalainen jääkiekkoilija. Pettersson, lempinimeltään ”Sura-Pelle”, oli Ruotsin parhaimpia jääkiekon pelaajia 1950- ja 1960-luvuilla. Hän pelasi puolustajana ja oikeana laitahyökkääjänä. Hän pelasi 252 maaottelua Ruotsin maajoukkueessa.
Pettersson toimi myös jääkiekkovalmentajana uransa jälkeen. Hän valmensi Ruotsin nuorten maajoukkuetta ja Ruotsin miesten maajoukkuetta. Hän myös valmensi Norjan maajoukkuetta vuosina 1978–1981.
Pr
Pr tarkoittaa seuraavia:
Saija
Saija on suomalainen naisen etunimi, alun perin Saara-nimen puhuttelumuoto.
Vuoden 2009 loppuun mennessä Väestörekisterikeskuksen mukaan etunimen Saija on saanut 4127 henkilöä.
Matti Niemi (aitajuoksija)
Matti Ville Ilmari Niemi (s. 15. marraskuuta 1976 Padasjoki) on suomalainen pika-aitajuoksija.
Niemi voitti 110 metrin aitojen Suomen mestaruuden 1999 Seinäjoella (aika 13,90) ja 2003 Helsingissä (13,93) . Hopealla hän oli vuosina 1997 ja 2005. Hallissa Niemi voitti SM-kultaa 60 metrin aidoissa vuonna 2003 .
Niemi edusti Suomea EM-kilpailuissa vuonna 2002 sekä MM-kilpailuissa vuosina 1999, 2003 ja 2005. Niemen ennätys 110 metrin aidoissa on Lahden eliittikisoissa 2. heinäkuuta 2003 juostu 13,57. Ajallaan hän on kaikkien aikojen neljänneksi nopein suomalaisaituri.
Seuratasolla Niemi edusti Turun Urheiluliittoa.
Alkuvuodesta 2006 Matti Niemi ilmoitti lopettavansa urheilu-uransa jalkavammojen vuoksi.
Pater noster
Pater noster on latinaa ja merkitsee "isä meidän". Se tarkoittaa seuraavia asioita:
Bandidas
Bandidas on Joachim Rønningin ja Espen Sandbergin ohjaama komediallinen toimintaelokuva, joka sijoittuu 1800-luvun loppupuolen Meksikoon. Sen pääosia esittävät Penélope Cruz ja Salma Hayek. Elokuvan budjetti oli 35 miljoonaa Yhdysvaltain dollaria.
Hayek esittää Sara Sandovalia, rikasta pankkiirin tytärtä, Cruz köyhästä perheestä tulevaa Maria Alvarezia. Neitokaiset yhdistää newyorkilaisen pankin edustajamies Tyler Jackson, joka repii naisten perheet hajalle varastaessaan näiden maita Yhdysvaltain rautateiden laajentumistarpeisiin. Sandoval ja Alvarez päättävät kostaa vääryydet ja alkavat ryöstellä pankin sivukonttoreita. Meksikolaisten maita ja perheitään puolustavat naiset saavat lopulta puolelleen myös heitä pidättämään lähetetyn poliisin, Quentin Cooken.
Jarno Jokihaara
Jarno Juhani Jokihaara (s. 2. syyskuuta 1973 Hämeenkyrö) on suomalainen pika-aitajuoksija.
Jokihaara voitti 110 metrin aitojen Suomen mestaruuden Lahdessa vuonna 2000 (aika 13,79) ja Turussa vuonna 2001 (14,12). Hopealla hän oli 1999 ja pronssilla 2002. Hallissa Jokihaara voitti 60 metrin aitojen SM-kultaa neljä kertaa peräkkäin, vuosina 1998–2001 .
Jarno Jokihaaran ennätys 110 metrin aidoissa oli Turussa 2. elokuuta 2000 juostu 13,72. Sillä hän on matkan kaikkien aikojen yhdeksänneksi nopein suomalainen.
Jokihaara edusti Suomea Edmontonin MM-kisoissa 2001, mutta ei selvinnyt alkueristä jatkoon. Seuratasolla Jokihaara edusti Kyröskosken Pontta.
Lateraanisopimukset
Lateraanisopimuksiksi kutsutaan kolmea sopimusta, jotka solmittiin Benito Mussolinin käytännössä hallitseman Italian kuningaskunnan ja paavin välillä 1929. Sopimukset ratkaisivat Italian ja paavin välisen kiistan, joka oli syntynyt vuonna 1870, kun Italia liitti Rooman itseensä, mikä lakkautti Kirkkovaltion ja paavin maallisen vallan. Italia takasi paaville aseman, tuloja ja Vatikaanin käyttöoikeuden 1871, mutta se ei riittänyt katoliselle kirkolle, joka esitti tarvitsevansa riippumattomuuden maallisesta vallasta. Paavit julistautuivat "Vatikaanin vangeiksi" eivätkä esiintyneet julkisuudessa lähes kuuteen vuosikymmeneen.
Vuonna 1926 alkanut neuvotteluprosessi johti sopimuksiin, jotka allekirjoittivat kuningas Viktor Emanuel III, pääministeri Benito Mussolini ja kardinaali Pietro Gasparri paavi Pius XI:n puolesta. Sopimusten mukaan luotiin Vatikaanivaltio, jolle taattiin itsenäisyys. Paavilta edellytettiin ulkopoliittista puolueettomuutta. Sopimukset määrittivät katolisuuden Italian valtionuskonnoksi ja antoivat katoliselle kirkolle jonkin verran suoraa poliittista valtaa Italiassa. Sopimukset uudistettiin toisen maailmansodan ja Mussolinin kaatumisen jälkeen. Vuoden 1984 korvaava sopimus poisti muun muassa katolisuuden aseman Italian valtionuskontona.
Nyyrikki (nimi)
Nyyrikki on suomalainen miehen etunimi.
Nyyrikki on kansallisromanttisen kauden nimiä. Kalevalassa Nyyrikki on Tapion poika, metsän haltija. Mikael Agricola mainitsee Nyyrikin olleen karjalainen metsästyksen jumala, joka ”oravat antoi metsästä”.
Ristimänimeksi Nyyrikkiä ehdotettiin jo 1865, ja Suomen almanakassa nimi on ollut vuodesta 1929 lähtien. Väestörekisterikeskuksen tietojen mukaan Nyyrikki-nimen on 1900-luvun alusta vuoden 2016 loppuun mennessä saanut 185 miestä ja noin 40 naista. Se esiintyy useimmiten toisena ja kolmantena etunimenä.
Luettelo Helsingin yliopiston ainejärjestöistä
Tämä on luettelo Helsingin yliopiston ylioppilaskunnan piirissä toimivista tiedekunta- ja ainejärjestöistä. Yhteensä järjestöillä on jäseniä hieman alle 30 000.
Luettelo on järjestetty tiedekuntien mukaan, tiedekunnat akateemisessa järjestyksessä. Mikäli järjestöön liittyvä aine ei käy ilmi sen nimestä, on se pyritty mainitsemaan nimen perässä suluissa.
Konstruktio ry.
Miska
Miska on miehen etunimi.
Miska on rinnakkaismuoto nimestä "Mischa", joka on venäläinen kutsumamuoto nimestä "Mikael" ('kuka on niin kuin Jumala').
Nimeä on alettu käyttää yleisemmin 1960-luvulla ja siitä tuli muotinimi 1990-luvulla. Suomen almanakassa nimi on ollut vuodesta 2000.
Vuoden 2009 loppuun mennessä Väestörekisterikeskuksen mukaan Miska-nimen on saanut noin 2 750 miestä ja hieman yli 40 naista.
Listan henkilöt ovat suomalaisia, ellei toisin mainita.
Marko Ritola
Marko Juhani Ritola (s. 29. tammikuuta 1979 Haapavesi) on suomalainen pika-aitajuoksija ja pikajuoksija.
Ritola on voittanut 110 metrin aitojen Suomen mestaruuden Joensuussa 2002 (aika 13,99) Vaasassa 2004 (13,94) ja Jyväskylässä 2006 (13,74) . Hopealla hän on ollut 2003 ja pronssilla 1999, 2000, 2001 ja 2005 eli hän on ollut SM-mitaleilla kahdeksana vuonna peräkkäin (1999–2006). Ritola oli mukana Münchenin EM-kisoissa 2002 ja Göteborgin EM-kisoissa 2006, muttei selvinnyt alkueristä jatkoon. Nuorten arvokisoissa Ritola on edustanut Suomea alle 20-vuotiaiden MM-kilpailuissa 1998 Annecyssa, jossa selviytyi välieriin ja alle 23-vuotiaiden EM-kilpailuissa 2001, jossa sijoittui kahdeksanneksi.
Ritolan ennätys 110 metrin aidoissa on Jyväskylässä 23. heinäkuuta 2006 juostu 13,74. Ajallaan hän on matkan kymmenenneksi nopein suomalainen . 100 metrillä Ritola on parhaimmillaan juossut 10,66 (2004).
Seuratasolla hän edustaa Oulun Pyrintöä.
Ruokamarkkinat
Ruokamarkkinat Oy oli Wihurin tytäryhtiö, joka perustettiin Turussa vuonna 1976. Yhtiö aloitti toimintansa Ruokamarkkinat-myymälöillä, joiden markkinaosuus Turun seudulla oli suuri.
Yhtiön historia ulottuu vuoteen 1970, jolloin liikemiehet Jarkko Koli ja Jaakko Kurila perustivat ensimmäiset täyden palvelun Ruokamarkkinat-myymälät. Vuonna 1982 perustettiin ensimmäiset Ruokavarasto-laatikkomyymälät. Viimeinen Ruokamarkkinat-myymälä suljettiin vuonna 1989.
Wihuri osti Ruokamarkkinat vuonna 1988 ja toiminta laajeni merkittävästi sen ostaessa Sesto-ketjun Stockmannilta, mukana myös Seston Etujätit.
Vähittäismyyntiketjut liitettiin 2005 osaksi uutta Tradeka-yhtiötä ja Wihurista tuli Tradekan kolmanneksi suurin omistaja, jonka jälkeen Ruokamarkkinoiden ketjubrändit muuttuivat Tradekan brändeiksi. Ruokamarkkinat-yhtiön toiminta lakkasi vuonna 2007 yhtiön sulautuessa Wihuriin.
Westend Indians
Westend Indians, tuttavallisemmin "Heimo", on espoolainen vuonna 1992 perustettu salibandyyn ja jalkapalloon erikoistunut urheiluseura. Vahvaa juniorityötä tekevä Tähtiseura on kasvanut nopealla vauhdilla yhdeksi Suomen suurimmista salibandyseuroista, sekä yhdeksi Espoon suurimmista urheiluseuroista. Seurassa on 100 harrasteryhmää ja joukkuetta. Seuran kelta–mustissa väreissä liikkuu viikoittain noin 1500 "heimolaista". Seuran miesten edustusjoukkue pelaa Salibandyliigaa. Seura tarjoaa kaiken tasoisia ryhmiä niin miehille, naisille kuin pojille ja tytöille kaikissa ikäluokissa. Perinteisen toiminnan lisäksi seura järjestää ympäri vuoden lukuisia tapahtumia sekä liikuntapalveluita.
Toni Leiponen perusti veljensä ja ystäviensä kanssa seuran vuonna 1992. Westend Indians oli aluksi vastine isoveli Petri Leiposen perustamalle Westend Cowboysille. Westend Indians rekisteröitiin yhdistysrekisteriin vielä saman vuoden syksyllä. Koska Toni Leiponen ystävineen ei ollut vielä täysi-ikäinen, saivat isä Pekka Leiponen ja muutaman muun ystävän vanhemmat toimia yhdistyksen hallituksena. Virallisesti seura perustettiin 13. joulukuuta 1992.
Syksyllä 1993 Indians osallistui ensimmäistä kertaa salibandyliiton alaiseen alimpaan sarjaan, joka tuolloin oli IV-divisioona. "Paikallispelejä" Indiansien ja Cowboysien välillä pelattiin muutaman vuoden ajan, kunnes keväällä 1995 molemmat joukkueet putosivat V-divisioonaan. Silloin nämä kaksi joukkuetta päättivät yhdistää voimansa ja Cowboys sulautui Indianseihin. Joukkue nousikin seuraavina kausina kolme kertaa peräkkäin seuraavalle sarjatasolle, aina II-divisioonaan asti. Joukkue pelasi II-divisioonaa kolme kautta vuosina 1999–2002, kunnes sen onnistui nousemaan keväällä 2002 I-divisioonaan. Maan korkeimmalle sarjatasolle, miesten Salibandyliigaan, Westend Indians nousi keväällä 2013.
Westend Indiansille myönnettiin Nuori Suomi -sinetti 2. toukokuuta 2007 osoituksena laadukkaasta junioritoiminnasta.
Vuonna 2019 Heimossa harrastaa liikuntaa kaikkiaan noin 1500 Heimolaista. Salibandyn lisäksi seurassa on jalkapallojoukkueita ja monilajiryhmiä.
Seuran toiminnanjohtajana toimii Mika Leiponen.
Heimon miesten edustusjoukkue pelaa kotiottelunsa Espoon Otaniemen Otahallilla.
Arsi
Arsi on suomalainen miehen etunimi.
Arsi on karjalainen muoto kreikkalaisperäisestä nimestä Arsenios, joka tarkoittaa urhoollista, miehekästä.
Suomen almanakassa nimi on ollut vuodesta 1950 Adrianuksen muistopäivän kohdalla, 4. maaliskuuta.
Marraskuuhun 2016 mennessä Väestörekisterikeskuksen mukaan vajaat 540 miestä oli saanut nimekseen Arsi.